《闺怨一百首次孙西庵原韵 其二十二》
明代·郭辅畿

金钗买得玉兰栽，香影倚斜印紫苔。曾与粉郎花下醉，不须春到也花开。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。